Hvitsten

Hvitsten er en tettbebyggelse i Vestby kommune i Akershus fylke. Det ligger ved Oslofjorden, omtrent midt mellom Drøbak og Son. Stedet har to populære badestrender, Hvitsten strand med Sjøbodene og Emmerstadbukta som ligger et par kilometer sør for sentrum. 

Hvitsten hadde status som ladested (uten status som bykommune) fram til 1964, da Vestby kommune ble opprettet.

Rundt århundreskiftet var Hvitsten og Emmerstad populært blant Christianiabohemen. I dag er det en blanding av fastboende og fritidsboliger på stedet. Sjøbodene i Hvitsten var kommunens kulturminne i forbindelse med Kulturminnestafetten i 1997.

Hvitsten ble regnet av Statistisk sentralbyrå som et tettsted inntil 2012, da beregningsmetodikken ble endret.

Ramme Gaard ligger rett utenfor Hvitsten. Fred. Olsen har sine sommerkontorer og privatbolig i Hvitsten.

 Litteratur 


 Referanser 

 Eksterne lenker 


 Hvitsten, Vestby kommune 

Kategori:Tidligere tettsteder i Akershus
Kategori:Bosetninger i Vestby